|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | **Nacrt**  ODLUKA O SOCIJALNOJ SKRBI NA PODRUČJU OPĆINE VIRJE | |
| Stvaratelj dokumenta, tijelo koje provodi savjetovanje | Jedinstveni upravni odjel | |
| Cilj i glavne teme savjetovanja | Člankom 17. Zakona o socijalnoj skrbi („Narodne novine“ 18/22, 46/22.) propisano je da djelatnost socijalne skrbi obavljaju ustanove socijalne skrbi, jedinice lokalne i područne (regionalne) samouprave (…) pod uvjetima i na način propisan Zakonom i drugim propisima. Zakonom su pobrojene vrste naknada koje su u nadležnosti ustanova i jedinica lokalne samouprave te obveze za jedinice lokalne samouprave da u svom proračunu osiguraju sredstva (npr. za ostvarivanje prava na podmirenje troškove stanovanja, rad za opće dobro..).  Jedinice lokalne i područne (regionalne) samouprave mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno ovim Zakonom, na način propisan njihovim općim aktom, ako u svom proračunu imaju za to osigurana sredstva.  Člankom 30. Statuta Općine Virje („Službeni glasnik Koprivničko-križevačke županije“ broj 3/13, 3/18, 6/20, 3/21. i 5/21. – pročiščeni tekst), propisano je da Općinsko vijeće donosi odluke i druge opće akte kojima se uređuju pitanja iz samoupravnog djelokruga Općine Virje.  Člankom 118. i 289. propisana je obveza jedinica lokalne samouprave da vode evidencije o priznatim pravima u sustavu socijalne skrbi te podnošenje izvješća nadležnom ministarstvu o utrošenim sredstvima.  Prijedlog Odluke o socijalnoj skrbi sadrži opći dio, popis socijalnih prava koje mogu ostvariti korisnici, opis i uvjeti za ostvarivanje svakog pojedinog prava iz sustava, nadležnost i postupak, a sačinjena je na temelju Zakona kojim su pojedina prava propisana i na temelju dosadašnje prakse i načina ostvarivanja pojedinih prava.  Prijedlog odluke predviđa naknade: naknada troškova stanovanja korisnicima zajamnčene minimalne naknade, naknadu za opremu za novorođeno dijete koju smo imali i dosada još od 2003. godine, predviđa se isti iznos 3.000,00 kn, financiranje pogrebnih troškova osobama koje nema tko sahraniti jer se pokazalo da ovakvi slučajevi postoje a nisu regulirani općinskim odlukama, jednokratna naknada socijalno ugroženim osobama za prevladavanje teških životnih situacija koje odobrava načelnik u slučaju teške bolesti i liječenja, u slučaju požara i sličnih teških životnih situacija, poboljšanje kvalitete života osoba starije životne dobi preko postojećih programa Zaželi, gerontoprograma i drugih prema uvjetima tih programa i prigodna nagrada odnosno uskrsnica i božićnica za umirovljenike i korisnike zajamnčene minimalne naknade preko Zavoda za socijalnu skrb. Od navedenih naknada, naknada troškova stanovanja točno je propisana Zakonom i općine su obvezne osiguravati sredstva za ovu naknadu i priznavati pravo u iznosu najmanje 30 % iznosa zajamčene minimalne naknade prema rješenju Zavoda za socijalnu skrb. U ove troškove je, osim troškova komunalne naknade i režijskih troškova, uključen i trošak za drva. Dio troškova stanovanja koji se odnose na troškove ogrjeva korisnika koji se griju na drva osigurava se iz državnog proračuna temeljem odluke Vlade RH.  Prijedlog odluke sadrži i obvezu općine iz članka 36. Zakona prema kojem su jedinice lokalne samouprave dužne organizirati rad za opće dobro bez naknade za radno sposobne i djelomično radno sposobne samce ili članove kućanstva koji su korisnici prava na zajamčenu minimalnu naknadu i snositi troškove za provedbu rada za opće dobro i zaštite na radu. Ove osobe mogu sudjelovati u radu od 60 do 90 sati mjesečno.  S obzirom da se na temelju odluke prikupljaju osobni podaci, prijedlog odluke sadrži i opće odredbe vezane za prikupljanje podataka, privolu korisnika za davanje podataka te obvezu općine da sa prikupljenim podacima postupa sukladno propisima o zaštiti osobnih podataka. | |
| Datum dokumenta | studeni 2022. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt ove odluke objavljen je na internetskoj stranici Općine Virje [www.virje.hr](http://www.virje.hr)  Javno savjetovanje trajalo je trideset dana te je bilo otvoreno od 10. studeni 2022. pa do zaključno sa 9. prosinca 2022. godine.  - | |
| Koji su predstavnici zainteresirane javnosti dostavili svoja očekivanja? | Putem internetske javne rasprave nismo zaprimili nijedno očitovanje. | |
| ANALIZA DOSTAVLJENIH PRIMJEDABA:  Prihvaćene primjedbe  Primjedbe koje nisu prihvaćene i obrazloženje razloga za neprihvaćanje | -  -  - | |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Kristina Filipović | Datum:  12.prosinca 2022. |

KLASA: 011-04/22-01/07

URBROJ: 2137-18-03/1-22-3

Virje, 5.prosinca 2022.